
     REPUBLIKA HRVATSKA
     TRGOVAČKI SUD U OSIJEKU


 REPUBLIKA HRVATSKA

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom predmetu predlagatelja – stečajnog vjerovnika KRTISTINA OTRBAJ iz Čepina, Psunjska 9, OIB: 88713043500 koju zastupa punomoćnik Mladen Jurić odvjetnik u OD Pero Jurić i Mladen Jurić j.t.d. iz Osijeka, za otvaranje stečajnog postupka nad dužnikom MENS-KORMAN GRUPA d.o.o. Bapska, A. Šenoe 6, OIB: 04436522142, MBS: 030111226, dana 24. ožujka 2017. g.,

r i j e š i o    j e

I. Određuje se prekid postupka u ovoj pravnoj stvari.

II. Postupak će se nastaviti ako prvi, ranije podneseni, prijedlog od strane predlagatelja FINE, za otvaranje stečajnog postupka nad dužnikom MENS-KORMAN GRUPA d.o.o. Bapska, A. Šenoe 6, OIB: 04436522142, MBS: 030111226, koji se vodi kod Trgovačkog suda u Osijeku pod poslovnim brojem 6 St-151/16, bude pravomoćno riješen.

III. Ako povodom prvog zaprimljenog prijedloga za otvaranje stečajnog postupka nad dužnikom MENS-KORMAN GRUPA d.o.o. Bapska, A. Šenoe 6, OIB: 04436522142, MBS: 030111226, koji se kod ovog suda vodi pod poslovnim brojem 6 St-151/16, sud pravomoćno otvori stečajni postupak nad dužnikom, odbacit će sve kasnije zaprimljene prijedloge za otvaranje stečajnog postupka.


Obrazloženje

Predlagatelj stečajni vjerovnik KRTISTINA OTRBAJ iz Čepina, Psunjska 9, OIB: 88713043500 zastupana po punomoćniku – odvjetniku je dana 20. ožujka 2017. g. podnijela  zahtjev za otvaranje stečajnog postupka nad dužnikom MENS-KORMAN GRUPA d.o.o. Bapska, A. Šenoe 6, OIB: 04436522142, MBS: 030111226, u kojem navodi da prema dužniku ima tražbinu u ukupnom iznosu od 5.888,99 kn iz radnog odnosa na ime neisplaćenih plaća a temeljem ovršne isprave – obračun plaće za svibanj 2015. g. i lipanj 2015. g. te da je dužnik nesposoban za plaćanje budući je žiro račun dužnika u kontinuiranoj blokadi od lipnja 2016. g.

Nadalje, sud je uvidom u stečajni upisnik Trgovačkog suda u Osijeku u stečajni predmet St-151/16 utvrdio da je kod navedenog suda FINA Osijek podnijela prijedlog za otvaranje stečajnog postupka nad gore navedenim dužnikom dana 20. siječnja 2016. g. te je za 12. svibanj 2016. g. zakazano ročište radi rasprave o uvjetima za otvaranje stečajnog postupka koje je odgođeno na prijedlog privremenog stečajnog upravitelja a kako bi dužnik podmirio obveze. 

Podneskom od 10. siječnja 2017. g. privremeni stečajni upravitelj predložio je da se zakaže ročište radi ispitivanje uvjeta za otvaranje stečajnog postupka nad dužnikom koje je zakazano za 29.3.2017. g.

Ako su podnesena dva ili više prijedloga za otvaranje predstečajnog ili stečajnog postupka, sud će za sve prijedloge provesti jedinstveni postupak i donijeti zajedničku odluku (čl. 16 st. 6 Stečajnog zakona – NN 71/15).

Sud je stoga prekinuo postupak po kasnije zaprimljenom prijedlogu, temeljem čl. 213. u svezi s čl. 12. ZPP-a te čl. 10. SZ-a,  do pravomoćnosti odluke o prvom zaprimljenom prijedlogu koji se vodi kod Trgovačkog suda u Osijeku a u kojem je u tijeku stečajni postupak. Naime, pravomoćnost rješenja o prvom zaprimljenom prijedlogu prethodno je pitanje za ocjenu dopustivosti svih kasnijih prijedloga.



                                               U Osijeku 24. ožujka 2017. g.
	


Zapisničar:      
Danijela Sekulić
                                                                                  		   	STEČAJNA SUTKINJA
								      	            Nada Roso



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
                                                                                                          
                                                                                                                                             
D N A :
1. predlagatelj – pun. Mladen Jurić iz OD Pero Jurić i Mladen Jurić j.t.d., Osijek, S. Radića 10
1. e-ogl. pl. uz prijedlog s prilozima (str. 1-13 spisa)
1. kal. 24.4.

